पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के सख्ती से अनुपालन कराने को ले डीएम नवीन कुमार व एसपी दीपक रंजन अफसरों के साथ खुद लगातार प्रतिदिन शहर के प्रमुख सड़कों व बाजारों में जाकर हालात पर नजर रख रहे हैं। शुक्रवार को दोनों आलाधिकारियों ने सड़क पर चल रहे शादी-व्याह वाले वाहनो की भी जमकर खबर ली। उन्होंने अरवल मोड़, काको मोड़ व अस्पताल मोड़ पर शादी वाले वाहनों के ई-पास की स्वयं जांच कर वाहनो के अंदर यात्रा के दौरान भी नियमों का पूरी तरह से पालन करने की हिदायत दी।
जांच के दौरान कई शादी के उत्साह में अपने वाहनों पर कई दूल्हे ठीक से मास्क नहीं लगाए थे। अधिकारियों ने उन्हें ठीक से मास्क पहनने के तरीके बताते हुए शादी के दौरान भी पूरी सुरक्षा का ख्याल रखने की सलाह दी। बाजार में उन्होंने भ्रमण के दौरान दुकानदारों व आम लोगों को संक्रमण की खतरों से आगाह करते हुए लॉकडाउन के नियमों के खुद कड़ाई से पालन की सलाह देते हुए फिलहाल बिना कोई जरूरी वजह के घरों से नहीं निकलने की अपील की। 11 बजे के बाद सब्जी, फल, दुध व किराना दुकानें बंद होने पर सड़कों पर बेवजह घूमने वालों को जवानों ने जमकर क्लास लगाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn